
TEISĖJŲ TARYBA
NUTARIMAS
DĖL VAIZDO DUOMENŲ TVARKYMO TEISME PAVYZDINIŲ TAISYKLIŲ
PATVIRTINIMO

[bookmark: _GoBack]2018 m. spalio 26 d. Nr. 13P-108-(7.1.2)
Vilnius


Vadovaudamasi Lietuvos Respublikos teismų įstatymo 120 straipsnio 17 punktu, Teisėjų taryba n u t a r i a:
1. Patvirtinti Vaizdo duomenų tvarkymo teisme pavyzdines taisykles (toliau – Taisyklės) (pridedama).
2. Pavesti teismų pirmininkams iki 2019 m. sausio 1 d. peržiūrėti ir atnaujinti teismo vidaus teisės aktus, reglamentuojančius vaizdo duomenų tvarkymą teisme, pagal Taisyklėse nustatytus reikalavimus.
3. Pavesti teismų pirmininkams paskirti atsakingus asmenis, kurie su šio nutarimo 2 punkte nurodytais teismo vidaus teisės aktais supažindintų visus teismo teisėjus, teismo valstybės tarnautojus ir darbuotojus, dirbančius pagal darbo sutartis.

PATVIRTINTA
Teisėjų tarybos 2018 m. spalio 26 d.
nutarimu Nr. 13P-108-(7.1.2)
VAIZDO DUOMENŲ TVARKYMO TEISME PAVYZDINĖS TAISYKLĖS

I SKYRIUS
BENDROSIOS NUOSTATOS

1. Vaizdo duomenų tvarkymo _________________ (nurodomas teismo pavadinimas) teisme taisyklių (toliau – Taisyklės) tikslas – reglamentuoti _________________ (nurodomas teismo pavadinimas) teisme vykdomą vaizdo stebėjimą, siekiant užtikrinti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymo, kitų įstatymų bei teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą.
2.	Duomenų valdytojas – _________________ (nurodomas teismo pavadinimas, kodas, adresas) (toliau – Teismas).
3. Teismas pasitelkia duomenų tvarkytoją tvarkyti vaizdo duomenis – ___________________ (paprastai vaizdo duomenų tvarkytojais būna juridiniai (dažnai apsaugos paslaugas teikiančios įmonės) ar fiziniai asmenys, kurie nėra duomenų valdytojo darbuotojai, prižiūrintys vaizdo stebėjimo sistemas. Jei Teismas pasitelkia duomenų tvarkytoją tvarkyti vaizdo duomenis, nurodomas konkretus duomenų tvarkytojas, duomenų tvarkytojo pavadinimas, kodas, adresas, fizinio asmens vardas ir pavardė, adresas, kuriuo vykdomas duomenų tvarkymas).
4. Šiose Taisyklėse vartojamos sąvokos:
4.1. Teismo darbuotojai – Teismo teisėjai, valstybės tarnautojai ir darbuotojai, dirbantys pagal darbo sutartis.
4.2. Trečiasis asmuo – fizinis asmuo, kuris nėra duomenų subjektas, kurio tapatybę tiesiogiai arba netiesiogiai galima nustatyti pagal vaizdo įraše užfiksuotų vaizdo duomenų apimtį (asmens veidą, ūgį, transporto priemonės valstybinį numerį ir pan.).
4.3. Vaizdo duomenų įrašymo įrenginiai – serveriai ir (arba) Teismo turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti.
4.4. Vaizdo įrašas – šiose Taisyklėse nurodytomis vaizdo stebėjimo kameromis užfiksuoti ir serveriuose ir (arba) vaizdo duomenų įrašymo įrenginiuose išsaugoti vaizdo duomenys.
4.5. Vaizdo stebėjimas – vaizdo duomenų, susijusių su fiziniu asmeniu (toliau – vaizdo duomenys), tvarkymas naudojant šiose Taisyklėse nurodytas vaizdo stebėjimo kameras, nepaisant to, ar šie duomenys yra išsaugomi duomenų laikmenoje.
4.6. Vaizdo stebėjimo sistema – serveriai ir (arba) vaizdo duomenų įrašymo įrenginiai, vaizdo stebėjimo kameros ir duomenų laikmenos, kuriose saugomi vaizdo duomenys.
4.7. Kitos šiose Taisyklėse vartojamos sąvokos suprantamos taip, kaip jos apibrėžtos Reglamente (ES) 2016/679 ir Lietuvos Respublikos teisės aktuose.
5. Tvarkant vaizdo duomenis Teisėjų tarybos patvirtintomis Asmens duomenų tvarkymo teismuose taisyklėmis vadovaujamasi tiek, kiek šiose Taisyklėse nenustatyta kitaip.

II SKYRIUS
VAIZDO STEBĖJIMO TIKSLAS IR APIMTIS

6.	Vaizdo stebėjimo tikslas – užtikrinti Teismo darbuotojų ir kitų asmenų, kurie lankosi Teisme, saugumą, šių asmenų ir Teismo turto saugumą bei viešąją tvarką (jei vaizdo stebėjimas vykdomas darbo vietoje, šiame Taisyklių punkte taip pat nurodomi teisėti vaizdo stebėjimo tikslai, kurių siekiant gali būti vykdomas vaizdo stebėjimas, ir pateikiama nuoroda į Teismo vidaus teisės
aktą, nustatantį darbuotojų stebėsenos ir kontrolės darbo vietoje tvarką, jei atitinkamos nuostatos įtvirtinamos ne šiose Taisyklėse).
7.	Vaizdo duomenys fiksuojami šiomis vaizdo stebėjimo kameromis (nurodomos Teismo patalpose ir lauko teritorijoje įrengtų vaizdo stebėjimo kamerų fiksuojamos erdvės, pavyzdžiui, Teismo kieme, prie įėjimų į Teismo patalpas, Teismo priimamajame, koridoriuje, serverių patalpoje, prie įėjimų į tam tikras vidines patalpas ir pan. Vaizdo stebėjimo kameros ir jų fiksavimo erdvės gali būti aprašytos ne šiame Taisyklių skyriuje, o atskirame šių Taisyklių priede).
8. Teismo pastato vidaus patalpų ir lauko teritorijos vaizdo stebėjimas yra _________________ (nurodoma, ar vaizdo stebėjimas yra nenutrūkstamas, ar vaizdo stebėjimas vykdomas ne nuolat, o tam tikrais periodais, pavyzdžiui, nuo 22 iki 6 val. ir pan.).
9.	Vaizdo stebėjimo kameros turi būti įrengiamos taip, kad vaizdo stebėjimas nebūtų vykdomas didesnėje duomenų valdytojo teritorijoje ar patalpoje, nei yra nurodyta šių Taisyklių 7 punkte.
10. Draudžiama taip įrengti ir eksploatuoti įrengtas vaizdo stebėjimo kameras, kad į jų stebėjimo lauką patektų gyvenamoji patalpa ir (arba) jai priklausanti privati teritorija ar įėjimas į ją, išskyrus įstatymų numatytus atvejus.
11. Draudžiama vykdyti vaizdo stebėjimą patalpose, kuriose duomenų subjektas pagrįstai tikisi absoliučios privatumo apsaugos ir kur toks stebėjimas žemintų žmogaus orumą (pavyzdžiui, tualetuose ir pan.).

III SKYRIUS
DUOMENŲ VALDYTOJO IR TVARKYTOJO TEISĖS, PAREIGOS IR FUNKCIJOS

12.	Duomenų valdytojas turi šias teises (nurodomos duomenų valdytojo teisės atsižvelgiant į konkretų duomenų tvarkymą):
12.1.	rengti ir priimti vidaus teisės aktus, reglamentuojančius vykdomą vaizdo stebėjimą; 
12.2.	spręsti klausimus dėl vaizdo duomenų teikimo;
12.3.	paskirti už vaizdo duomenų apsaugą atsakingą asmenį (asmenis) ar padalinį;
12.4.	įgalioti duomenų tvarkytoją tvarkyti vaizdo duomenis (jei Teismas pasitelkia duomenų tvarkytoją tvarkyti vaizdo duomenis);
12.5. duoti duomenų tvarkytojui nurodymus dėl vaizdo duomenų tvarkymo (jei Teismas pasitelkia duomenų tvarkytoją tvarkyti vaizdo duomenis);
12.6. žinoti apie duomenų tvarkytojo ketinamas sudaryti sutartis su pagalbiniais duomenų tvarkytojais ir duoti išankstinius rašytinius sutikimus (leidimus) dėl jų paskyrimo (jei Teismas pasitelkia duomenų tvarkytoją tvarkyti vaizdo duomenis).
13.	Duomenų valdytojas turi šias pareigas (nurodomos duomenų valdytojo pareigos atsižvelgiant į konkretų duomenų tvarkymą):
13.1.	užtikrinti Reglamente (ES) 2016/679, Lietuvos Respublikos asmens duomenų teisinės apsaugos įstatyme, Teisėjų tarybos nutarimu patvirtintose Asmens duomenų tvarkymo teismuose taisyklėse, šiose Taisyklėse ir kituose teisės aktuose, reglamentuojančiuose asmens duomenų tvarkymą, nustatytų asmens duomenų tvarkymo reikalavimų laikymąsi;
13.2.	įgyvendinti duomenų subjekto teises Reglamento (ES) 2016/679, Teisėjų tarybos nutarimu patvirtintų Asmens duomenų tvarkymo teismuose taisyklių ir šių Taisyklių nustatyta tvarka;
[bookmark: _Hlk527626806]13.3.	užtikrinti asmens duomenų saugumą ir įgyvendinti tinkamas organizacines ir technines asmens duomenų saugumo priemones;
13.4.	parinkti tik tokį duomenų tvarkytoją, kuris įgyvendintų tinkamas organizacines ir technines asmens duomenų saugumo priemones ir užtikrintų, kad duomenų tvarkymas atitiktų Reglamento (ES) 2016/679 reikalavimus ir būtų užtikrinta duomenų subjekto teisių apsauga, bei sudaryti su juo sutartį, reglamentuojančią duomenų tvarkytojo atliekamą duomenų tvarkymą, atitinkančią Reglamento (ES) 2016/679 28 straipsnio 3 dalyje nustatytus reikalavimus (jei Teismas pasitelkia duomenų tvarkytoją tvarkyti vaizdo duomenis).
14.	Duomenų valdytojas atlieka šias funkcijas (nurodomos duomenų valdytojo funkcijos atsižvelgiant į konkretų duomenų tvarkymą):
14.1. nustato vaizdo stebėjimo tikslą ir apimtį;
14.2. organizuoja vaizdo stebėjimo sistemos diegimo darbus;
14.3. nustato prieigos teisių ir įgaliojimų tvarkyti vaizdo duomenis suteikimo, keitimo ir naikinimo tvarką;
14.4. analizuoja technologines, metodologines ir organizacines vaizdo duomenų tvarkymo problemas ir priima sprendimus, reikalingus tinkamam vaizdo stebėjimo vykdymui užtikrinti;
14.5. teikia metodinę pagalbą Teismo darbuotojams ir duomenų tvarkytojui (jei Teismas pasitelkia duomenų tvarkytoją tvarkyti vaizdo duomenis) vaizdo duomenų tvarkymo klausimais;
14.6. vykdo kitas funkcijas, reikalingas šių Taisyklių 12–13 punktuose nurodytoms duomenų valdytojo teisėms ir pareigoms įgyvendinti.
(Jei vaizdo duomenis tvarko Teismo darbuotojas, atsakingas už vaizdo stebėjimo sistemos priežiūrą, ir Teismas nepasitelkia išorinio duomenų tvarkytojo, Taisyklėse atskirai nereikia nurodyti Teismo, kaip duomenų tvarkytojo, teisių, pareigų ir funkcijų.) 
15. Duomenų tvarkytojas turi šias teises: __________________________ (jei Teismas pasitelkia duomenų tvarkytoją tvarkyti vaizdo duomenis, nurodomos su duomenų tvarkytoju sudarytoje sutartyje, reglamentuojančioje duomenų tvarkytojo atliekamą duomenų tvarkymą, duomenų tvarkytojui suteiktos teisės arba pateikiama nuoroda į sutartį su juo).
16. Duomenų tvarkytojas turi šias pareigas: ________________________ (jei Teismas pasitelkia duomenų tvarkytoją tvarkyti vaizdo duomenis, nurodomos su duomenų tvarkytoju sudarytoje sutartyje, reglamentuojančioje duomenų tvarkytojo atliekamą duomenų tvarkymą, nurodytos duomenų tvarkytojo pareigos arba pateikiama nuoroda į sutartį su juo).
17. Duomenų tvarkytojas atlieka šias funkcijas: _____________________ (jei Teismas pasitelkia duomenų tvarkytoją tvarkyti vaizdo duomenis, nurodomos su duomenų tvarkytoju sudarytoje sutartyje, reglamentuojančioje duomenų tvarkytojo atliekamą duomenų tvarkymą, duomenų tvarkytojui pavestos funkcijos arba pateikiama nuoroda į sutartį su juo). 

IV SKYRIUS
VAIZDO DUOMENŲ TEIKIMAS IR DUOMENŲ GAVĖJAI

18. Teisės aktų nustatytais atvejais ir tvarka Teismas teikia savo tvarkomus vaizdo duomenis teisėsaugos institucijoms ir kitiems asmenims, kuriems asmens duomenis teikti teismus įpareigoja įstatymai ar kiti teisės aktai arba kuriems teismai, teisės aktų nustatyta tvarka vykdydami savo funkcijas, teikia asmens duomenis, taip pat pagal duomenų gavėjų prašymus esant bent vienai iš Reglamento (ES) 2016/679 6 straipsnyje nurodytų teisėto asmens duomenų tvarkymo sąlygų. Prašyme turi būti nurodytas vaizdo duomenų naudojimo tikslas, teikimo bei gavimo teisinis pagrindas ir prašomų pateikti vaizdo duomenų apimtis.
19. Sprendimą dėl vaizdo duomenų teikimo priima Teismo pirmininkas ar jo įgaliotas atsakingas asmuo.

V SKYRIUS
ORGANIZACINĖS IR TECHNINĖS ASMENS DUOMENŲ SAUGUMO PRIEMONĖS

20. Užtikrinant vaizdo duomenų saugumą, įgyvendinamos šios organizacinės ir techninės asmens duomenų saugumo priemonės (nurodomos konkrečios Teisme įgyvendinamos organizacinės ir techninės asmens duomenų saugumo priemonės):
20.1. užtikrinama prieigos prie vaizdo duomenų apsauga, valdymas ir kontrolė;
20.2. prieiga prie vaizdo duomenų gali būti suteikta tik tam asmeniui, kuriam vaizdo duomenys yra reikalingi jo funkcijoms vykdyti;
20.3. su vaizdo duomenimis galima atlikti tik tuos veiksmus, kuriems atlikti naudotojui yra suteiktos teisės;
20.4. prieiga prie asmens duomenų apsaugoma slaptažodžiais;
20.5. užtikrinama asmens duomenų apsauga nuo neteisėto prisijungimo prie vietinio tinklo elektroninių ryšių priemonėmis;
20.6. užtikrinamas patalpų, kuriose saugomi vaizdo duomenys, saugumas (apribojamas neįgaliotų asmenų patekimas į atitinkamas patalpas ir pan.);
20.7. užtikrinama kompiuterinės įrangos apsauga nuo kenksmingos programinės įrangos (antivirusinių programų įdiegimas, atnaujinimas ir pan.).
21. Visus vaizdo duomenis turi teisę tvarkyti tik Teismo pirmininko ar jo įgalioto atsakingo asmens paskirtas Teismo darbuotojas, atsakingas už vaizdo stebėjimo sistemos techninę priežiūrą ir vaizdo duomenų tvarkymą (toliau – Teismo darbuotojas, tvarkantis vaizdo duomenis), ir duomenų tvarkytojas (jei Teismas pasitelkia duomenų tvarkytoją tvarkyti vaizdo duomenis). Susipažinti su savo vaizdo duomenimis turi teisę visi Teismo darbuotojai, kurie, įgyvendindami šią teisę, turi laikytis asmens duomenų apsaugą reglamentuojančiuose teisės aktuose nustatytų reikalavimų.
22. Prieigos prie vaizdo duomenų teisės suteikiamos ir redaguojamos duomenų valdytojo nustatyta tvarka.
23. Prieigos prie vaizdo duomenų teisės naikinamos pasibaigus Teismo darbuotojo, tvarkančio vaizdo duomenis, įgaliojimams, valstybės tarnybos ar darbo santykiams, pasikeitus Teismo darbuotojo funkcijoms, kurioms vykdyti prieiga prie vaizdo duomenų nereikalinga, taip pat nutraukus su duomenų tvarkytoju sudarytą sutartį, reglamentuojančią duomenų tvarkytojo atliekamą duomenų tvarkymą, ar šiai sutarčiai nustojus galioti (jei Teismas pasitelkia duomenų tvarkytoją tvarkyti vaizdo duomenis).
24. Teismo darbuotojas, tvarkantis vaizdo duomenis, privalo:
24.1. laikytis pagrindinių asmens duomenų tvarkymo ir saugumo reikalavimų, įtvirtintų Reglamente (ES) 2016/679, Lietuvos Respublikos asmens duomenų teisinės apsaugos įstatyme, Teisėjų tarybos patvirtintose Asmens duomenų tvarkymo teismuose taisyklėse, šiose Taisyklėse ir kituose teisės aktuose;
24.2. užtikrinti, kad į vaizdo stebėjimo kameromis fiksuojamą erdvę nepatektų gyvenamoji patalpa ir (arba) jai priklausanti privati teritorija ar įėjimas į ją, išskyrus įstatymų numatytus atvejus, bei patalpos, kuriose duomenų subjektas pagrįstai tikisi absoliučios privatumo apsaugos ir kur toks stebėjimas žemintų žmogaus orumą;
[bookmark: _Hlk527624990]24.3. laikytis šiose Taisyklėse nustatytų organizacinių ir techninių asmens duomenų saugumo priemonių, kad būtų užkirstas kelias netyčiniam ar neteisėtam vaizdo duomenų sunaikinimui, praradimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose ir (ar) laikmenose esančius vaizdo duomenis;
24.4. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, naudojant visus turimus techninius resursus;
24.5. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis asmeniui, kuris nėra įgaliotas tvarkyti vaizdo duomenų;
24.6. nedelsdamas pranešti Teismo pirmininkui ar jo įgaliotam atsakingam asmeniui ir duomenų apsaugos pareigūnui apie bet kokią įtartiną situaciją, kuri gali kelti grėsmę Teismo tvarkomų vaizdo duomenų saugumui;
24.7. laikytis kitų Teisėjų tarybos patvirtintose Asmens duomenų tvarkymo teismuose taisyklėse, šiose Taisyklėse ir kituose asmens duomenų apsaugą reglamentuojančiuose teisės aktuose nustatytų reikalavimų.
[bookmark: _Hlk527625038]25. Teismo darbuotojai privalo į Teismo patalpas, kuriose yra vaizdo duomenų įrašymo įrenginių, neįleisti pašalinių asmenų ir, pastebėję vaizdo stebėjimo sistemos veikimo sutrikimus, nedelsdami informuoti Teismo darbuotoją, tvarkantį vaizdo duomenis, arba Teismo pirmininką ar jo įgaliotą atsakingą asmenį.
26. Vaizdo duomenys _____________________ (nurodoma, ar vaizdo duomenų kopijavimas daromas ar ne. Jeigu yra daromos vaizdo duomenų kopijos, šiose Taisyklėse turi būti reglamentuotas vaizdo duomenų kopijavimas ir atkūrimo jų avarinio praradimo atvejais tvarka).
27. Vaizdo duomenys įrašomi (nurodoma, kur vaizdo duomenys yra įrašomi, pavyzdžiui, vaizdo duomenų įrašymo įrenginiuose vaizdo stebėjimo kamerų užfiksuoti vaizdo duomenys skaitmeniniu būdu įrašomi į šių įrenginių vidinius ________ talpos kietuosius diskus. Duomenų valdytojas gali numatyti, jog vaizdo stebėjimas vykdomas neįrašant vaizdo duomenų, o stebint realiu laiku (angl. „on-line“ režimu)) ir saugomi __________ (nurodomas aiškus ir konkretus vaizdo duomenų saugojimo terminas. Vaizdo duomenų saugojimo terminas turi būti pagrįstas ir turi būti nustatomas įvertinant poreikį tvarkyti asmens duomenis atsižvelgiant į duomenų tvarkymo tikslą. Tais atvejais, kai vaizdo duomenys neįrašomi, o peržiūrimi realiu laiku, apie tai turi būti nurodyta šiose Taisyklėse), pasibaigus šiam terminui yra sunaikinami (jei vaizdo įrašymo įrenginys praėjus tam tikram terminui automatiškai ištrina seniausius vaizdo įrašus, o į atsilaisvinusią vietą įrašo naujus, apie tai turėtų būti nurodyta šiose Taisyklėse, taip pat nurodoma, ar vaizdo įrašymo įrenginys leidžia atlikti vaizdo įrašų paiešką pagal datą ir laiką). Jeigu vaizdo įrašų duomenys naudojami kaip įrodymai byloje ar kitais įstatymų nustatytais atvejais, vaizdo duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

VI SKYRIUS
DUOMENŲ SUBJEKTO TEISIŲ ĮGYVENDINIMO TVARKA

28.	Duomenų subjektas turi šias teises:
28.1.	gauti informaciją apie duomenų tvarkymą;
28.2.	susipažinti su duomenimis;
28.3.	reikalauti ištrinti duomenis („teisė būti pamirštam“), jei vaizdo duomenys yra saugomi ilgiau nei šiose Taisyklėse nustatytą saugojimo terminą;
28.4. apriboti duomenų tvarkymą;
28.5. nesutikti su duomenų tvarkymu.
29. Šių Taisyklių 28 punkte nurodytos duomenų subjekto teisės įgyvendinamos Teisėjų tarybos patvirtintose Asmens duomenų tvarkymo teismuose taisyklėse nustatyta tvarka, jei šiose Taisyklėse nenustatyta kitaip.
30.	Teisė gauti informaciją apie duomenų tvarkymą:
30.1.	Asmenys, kurie nėra Teismo darbuotojai ir kurių vaizdo duomenys gali būti tvarkomi vykdant vaizdo stebėjimą, apie vykdomą vaizdo stebėjimą yra informuojami:
30.1.1. iškabinant informacines lenteles ir (arba) priklijuojant lipdukus prieš patenkant į Teismo patalpas ar teritoriją, kurioje vykdomas vaizdo stebėjimas. Informacinės lentelės ir (arba) lipdukai turi būti matomi prieš patenkant į vaizdo stebėjimo zoną;
30.1.2. informacinėse lentelėse ir (arba) lipdukuose nurodant bent šią informaciją: apie vykdomą vaizdo stebėjimą, Teismo pavadinimą, kontaktinę informaciją (adresą, elektroninio pašto adresą ir (arba) telefono numerį), vaizdo duomenų tvarkymo tikslą, nuorodą į informacijos šaltinį, kur būtų galima gauti detalesnę informaciją apie vykdomą vaizdo stebėjimą (t. y. Reglamento (ES) 2016/679 13 straipsnio 1 ir 2 dalyse nurodytą informaciją, 15–22 ir 
34 straipsniuose nustatytų duomenų subjektų teisių įgyvendinimo tvarką ir kt., pavyzdžiui, nuoroda į interneto svetainę, kontaktinis telefonas ar kt.); informacinės lentelės (lipduko) pavyzdinė forma nustatyta šių Taisyklių 1 priede;
30.2. informacija apie tai, kad vykdomas vaizdo stebėjimas, pateikiama visais atvejais, nepriklausomai nuo to, kad kai kuriose tam skirtose vietose vaizdo stebėjimas tuo metu nėra vykdomas (pavyzdžiui, vaizdo stebėjimo kamera veikia ne visą laiką, veikia nustatytu periodiškumu ir pan.).
30.3.	Teismo darbuotojai apie vykdomą vaizdo stebėjimą informuojami pasirašytinai ar kitu informavimo faktą įrodančiu būdu suteikiant Reglamento (ES) 2016/679 13 straipsnio 1 ir 
2 dalyse numatytą informaciją bei supažindinant su šiomis Taisyklėmis prieš pradedant vykdyti vaizdo stebėjimą arba pirmąją darbuotojo darbo dieną, arba pirmąją darbo dieną po darbuotojo atostogų, nedarbingumo laikotarpio ir pan., jei vaizdo stebėjimas buvo pradėtas vykdyti šiuo laikotarpiu.
31. Teisė susipažinti su duomenimis:
31.1. Pagal duomenų subjekto prašymą susipažinti su savo vaizdo duomenimis duomenų subjektui prašomi vaizdo duomenys gali būti pateikiami sudarant galimybę Teismo patalpose peržiūrėti vaizdo įrašą ir (arba) pateikiant vaizdo įrašo kopiją teismo išorinėje duomenų laikmenoje ar nuotrauką, jei vaizdo duomenys yra saugomi. 
31.2. Įgyvendinant duomenų subjekto teisę susipažinti su savo vaizdo duomenimis, turi būti užtikrinama trečiųjų asmenų teisė į privatų gyvenimą. Duomenų subjektui susipažįstant su vaizdo įrašu, jeigu jame matomi tretieji asmenys, kurių tapatybė gali būti nustatyta, ar kita informacija, kuri gali pažeisti trečiųjų asmenų privatumą (pavyzdžiui, vaizdo įraše matomas transporto priemonės valstybinis numeris), šie vaizdai turi būti retušuoti ar kitais būdais panaikinama galimybė identifikuoti trečiuosius asmenis arba, jei įmanoma, turi būti gaunamas rašytinis šių asmenų sutikimas dėl jų vaizdo duomenų pateikimo duomenų subjektui. Jei nėra galimybės įgyvendinti šiame Taisyklių punkte nurodytų priemonių, užtikrinančių trečiųjų asmenų teisę į privatų gyvenimą, vaizdo duomenys duomenų subjektui neteikiami.

VII SKYRIUS
TEISMO DARBUOTOJŲ ATSAKOMYBĖ

32. Teismo darbuotojai pasirašytinai supažindinami su šiomis Taisyklėmis ir taip įsipareigoja laikytis jų bei kitų asmens duomenų tvarkymo reikalavimus nustatančių teisės aktų.
33. Už Taisyklių nuostatų pažeidimą Teismo darbuotojams taikoma įstatymuose numatyta atsakomybė.

VIII SKYRIUS
BAIGIAMOSIOS NUOSTATOS

34.	Taisyklės skelbiamos Teismo interneto svetainėje.
[bookmark: _Hlk527625158]35. Už Taisyklių nuostatų laikymosi priežiūrą ir jų vykdymo kontrolę bei periodišką, ne rečiau kaip kartą per 2 metus, Taisyklių peržiūrėjimą atsakingas _____________________ (nurodoma Teismo pirmininko ar jo įgalioto atsakingo asmens paskirto Teismo darbuotojo pareigybė), kuris, įvertinęs Taisyklių taikymo praktiką, esant poreikiui ir (arba) pasikeitus asmens duomenų tvarkymą reglamentuojantiems teisės aktams, inicijuoja Taisyklių atnaujinimą.
[bookmark: _Hlk527625113]36. Patvirtinus Taisykles, visi Teismo darbuotojai su jomis supažindinami pasirašytinai. Priimtas naujas darbuotojas su Taisyklėmis privalo būti supažindintas pirmąją darbo dieną. Už supažindinimą su Taisyklėmis atsakingas _____________________ (nurodoma Teismo pirmininko ar jo įgalioto atsakingo asmens paskirto Teismo darbuotojo pareigybė).
37. Teismas nustatyta tvarka vykdo Teismo darbuotojų mokymą ir, esant galimybėms, sudaro sąlygas Teismo darbuotojų kvalifikacijai kelti asmens duomenų teisinės apsaugos srityje.

Vaizdo duomenų tvarkymo 
_________________ teisme taisyklių 
   (teismo pavadinimas) 
1 priedas


(Informacinės lentelės (lipduko) pavyzdinė forma)


	

SIEKIANT UŽTIKRINTI ASMENŲ IR TURTO SAUGUMĄ, VIEŠĄJĄ TVARKĄ 
VYKDOMAS VAIZDO STEBĖJIMAS



(vaizdo stebėjimo kameros simbolis)


 _______________________________ 
(teismo pavadinimas)
_______________________________ 
(teismo adresas, telefono numeris)
 

Išsamesnė informacija:
www.____________________________.lt, telefonu arba el. paštu ___________________
                  (teismo interneto svetainės adresas)                                                           (teismo el. pašto adresas)






____________________

